《二月望早朝奉天殿和朱编修韵》
明代·钱宰

鸡唱文楼午夜传，琼林璧水共朝天。螭坳上下星河近，凤阙东西日月悬。

干羽舞阶瞻虎拜，冕旒当宁听龙言。归来又奏升平曲，望赐金花一炬莲。

作者简介：（1299—1394）元明间浙江会稽人，字子予，一字伯钧。元至正间中甲科，时称宿儒。洪武初征修礼、乐书，授国子助教，进博士。后命订正蔡氏《书传》，书成赐归。有《临安集》。